O‘zbekistonda qancha odam oyiga rasman 5,5 mln so‘mdan ko‘proq maosh olishi ma’lum qilindi

O‘zbekiston Moliya vazirligi 2020-yil birinchi chorak yakunlari bo‘yicha davlat budjeti ijrosi to‘g‘risida axborot tahliliy sharhini taqdim etgani haqida xabar berilgandi. Ta’kidlanishicha, mamlakatda 2020-yilning fevralidan buyon 4,2 million kishi o‘z maoshidan soliq to‘lagan.

Sharhda keltirilishicha, oyiga 5,5 million so‘m va undan ortiq miqdorda maosh oluvchilar soni ortgan. 2019-yilning boshida ularning soni 151 017 kishini (3,6 foiz) tashkil etgan bo‘lsa, 2020-yilning fevralida ular 184 858 kishi (4,7 foiz)ga yetgan.
Eslatib o‘tamiz, 2020-yil birinchi chorak yakunlariga ko‘ra, davlat budjeti daromadlari 28,5 trillion so‘mni, xarajatlari esa 27,7 trillion so‘mni tashkil etib, davlat budjeti profitsiti 0,8 trillion so‘mni yoki yalpi ichki mahsulotga nisbatan 0,5 foizni tashkil etdi. Koronavirus sababli 2020-yil davlat budjetiga o‘zgartirish kiritilgan va budjet xarajatlari optimizatsiya qilingan.
Ma’lumot uchun, O‘zbekistonda 2018-yilning yanvar-mart holatiga ko‘ra, aholi umumiy daromadlari 43,2 trillion so‘mni, bir kishiga o‘rtacha hisoblaganda 1,3 million so‘mni tashkil etgandi.